Før han ble heltidspolitiker jobbet Gausdal som postbud, og bortsett fra tiden han gikk på postskole i Stavanger og Bergen, har han bodd i Flekkefjord hele livet. Han kom inn i politikken i 1991 fordi tidligere ordfører Petter J. Peersen ville ha noen som kunne tale fotballens sak i kommunestyret, og Reidar Gausdal, som hadde vært spiss på Flekkefjord Fotballklubb, ble ansett for å kunne gjøre det. Fra 16.-plass på Venstres liste i 1991 fikk han fast plass i kommunestyret.